فه‌ریق ڕائد جه‌وده‌ت فه‌رمانده‌ێ پولیس ئتحادی وه(‌شه‌فه‌ق نیوز) وتگه‌ : هێزه‌یل پولیس ئتحادی ، دوان له‌ خه‌ته‌رترین تروریسته‌یل ده‌سگیر كردنه‌ ك یه‌كێگیان وه‌رپرس شانه‌ خه‌فتگه‌گان داعش له‌ ولاێه‌ت وه‌ناو "باشور به‌غدا" س ، له‌ ناوچه‌ێ (كویرش) له‌ باشور پایته‌خت وه‌گوره‌ێ زانیاری هه‌واڵگری گیریاگه‌.
هه‌ر له‌ێ ڕاستا جه‌وده‌ت ئاشكراێ كردگه‌ ، چه‌ن كه‌سێگ ك له‌ تاوان ڕواكانن مناڵێگ شه‌ش ساڵان وه‌ناو قه‌حتان ڕه‌شید ده‌س داشتنه‌ و دویاخر لاشه‌گه‌ێ له‌ ناوچه‌ى َزه‌عفه‌رانیه‌ په‌یا كریاگه‌ ، ده‌س وه‌سه‌ر كریانه‌.
ئاماژه‌ وه‌یه‌یش كردگه‌ ك ده‌سگیر كریاگه‌گان ئعتراف وه‌تاوانه‌گه‌ كردنه‌ و سه‌ره‌نجام لاشه‌ێ مناڵه‌گه‌ ك له‌ ناوچه‌ێ دوره‌ ڕواكریاگه‌ و دویاخر جنازه‌گه‌ێ فه‌ڕه‌ دریاگه‌سه‌ ناوچه‌ێ زه‌عفه‌رانیه‌ له‌ نزیك سه‌ربازگه‌ێ ڕه‌شید.
